TÖÖVÕTULEPING nr 9-15/2024/11

(hiliseima digitaalallkirja kuupäev)

Riigimetsa Majandamise Keskus, edaspidi **tellija**, keda esindab volikirja nr 9-1/2023/4485 alusel ehitusspetsialist **Jüri Orlov**, ühelt poolt,

ja INSENERIBÜROO URMAS NUGIN OÜ edaspidi **töövõtja**, keda esindab põhikirja alusel juhatuse liige Lauri Lokko teiselt poolt,

keda nimetatakse edaspidi **pool** või ühiselt **pooled**,

sõlmisid lepingu, edaspidi **leping**, alljärgnevas:

1. **Lepingu objekt**
   1. Lepingu objektiks on töövõtja poolt tellijale ebapärlikarbi kasvatusjaama ehitamise ajal autorijärelevalve teenuse osutamine lepinguga kokkulepitud tingimustel ja korras, edaspidi **töö**.
   2. Tellija töö sisu:
      1. osaleb tellija soovil Harjumaal Kuusalu vallas Uuri külas Sae kinnistul ehituskoosolekutel ja teeb objekti vaatlusi, et hinnata tööde vastavust ehitusprojektile.
      2. annab tellija soovil selgitusi ehitusprojekti kohta, mis tulenevad võimalikest lahknevusest projekti ja tegeliku olukorra vahel.
      3. annab tellija soovil nõu ja koostab ekspertarvamusi projekti ja ehitustööde lahendusi puudutavates küsimustes kasvatusjaama ehitamise ja tehnoloogilise sisseseade paigaldamise ajal.
      4. koostab vajadusel ekspertarvamusi, aruandeid, projekteeritust erinevast ehitustegevusest, ehitustöö käigus tehtavatest ettepanekutest vms asjaoludest tulenevaid projektimuudatusi või täiendusi.
   3. Tellija on annab töövõtjale töö teostamiseks järgmist informatsiooni ja materjalid:
      1. Ebapärlikarbi kasvatusjaama tööprojekt (INSENERIBÜROO URMAS NUGIN OÜ; töö nr 2022146)
   4. Tellijal on õigus jooksvalt kontrollida töö tegemise käiku. Töövõtja on kohustatud koheselt informeerima tellijat töö tegemise käigus tekkinud probleemidest ning nõutama tellija juhiseid ja informatsiooni.
2. **Töö üleandmine ja vastuvõtmine** 
   1. Töövõtja lõpetab teenuse osutamise hiljemalt 31.01.2025.
   2. Töövõtja esitab tellijale igakuiselt kuu viimaseks tööpäevaks aktid teostatud faktiliste töömahtude ja maksumuse kohta. Nimetatud aktide aktsepteerimine tellija poolt on töövõtjale aluseks vastava arve esitamiseks, mis peab olema edastatud tellijale hiljemalt järgmise kuu 7. (seitsmendal) kuupäeval. Juhul, kui töövõtja ei ole esitanud tähtaegselt eeltoodud akte või arveid, lükkub nende esitamise õigus edasi järgmise kuu samasse aega.
3. **Tasu**
   1. Tellija maksab töövõtjale ehitusobjektil tehtud autorijärelevalve eest päeva tasu summas 430,00 (nelisada kolmkümmend) eurot, millele lisandub käibemaks.
   2. Tellija maksab töövõtjale kontoris tehtud töötunni eest tasu summas 52,00 (viiskümmend kaks) eurot, millele lisandub käibemaks.
   3. Tellija tasub tehtud tööde eest töövõtja poolt esitatud arve(te) alusel. Töövõtja esitab arve vaid elektrooniliselt. Arve esitamiseks tuleb kasutada elektrooniliste arvete esitamiseks mõeldud raamatupidamistarkvara või raamatupidamistarkvara E-arveldaja, mis asub ettevõtjaportaalis https://www.rik.ee/et/e-arveldaja.
   4. Arve esitamise aluseks on poolte poolt allkirjastatud tööde vastuvõtmise akt.
4. **Poolte vastutus**
   1. Pooled vastutavad oma lepingust tulenevate kohustuste rikkumise eest, kui rikkumine on põhjustatud süüliselt.
   2. Juhul, kui töövõtja ületab teenuse osutamisel kokku lepitud ja nõupidamiste protokollides fikseeritud tähtaegu, on tellijal õigus nõuda leppetrahvi tasumist, mille suuruseks on 0,15% lepingu kohaselt töövõtjale maksta­vast tasust iga üleandmisega viivitatud kalendripäeva eest, kuid kokku mitte rohkem kui 30 (kolmkümmend) % töövõtjale makstavast tasust. Tellijal on õigus töö eest tasumisel vähendada töövõtjale makstavat tasu leppetrahvi summa võrra.
   3. Juhul, kui tellija viivitab töövõtjale tasu maksmisega üle kokkulepitud tähtaja, on töö­võtjal õigus nõuda viivist summas 0,15% tasumisega viivitatud summast iga tasumisega viivitatud kalendripäeva eest, kuid mitte rohkem, kui 30 (kolmkümmend) % tasu­misega viivitatud summast.
   4. Tellija peab esitama lepingust tuleneva leppetrahvi nõude töövõtjale hiljemalt 3 (kolme) kuu jooksul arvates päevast, mil tellijal tekkis leppetrahvi nõude esitamise õigus.
5. **Poolte esindajad ja kontaktandmed**
   1. Tellija esindaja on RMK Põlula kalakasvatustalituse juhataja Kunnar Klaas tel +3725278245 e-post kunnar.klaas@rmk.ee.
   2. Töövõtja esindaja on valdkonnajuht Meelis Viirma tel +3725156576 e-post meelis@ibun.ee.
6. **Teadete edastamine**
   1. Lepinguga seotud teated edastatakse telefoni teel või e-kirja teel poole lepingus märgitud e-posti aadressile. Kontaktandmete muutusest on pool kohustatud koheselt informeerima teist poolt.
   2. E-kirja teel edastatud teated peetakse kättesaaduks alates teate edastamisele järgnevast tööpäevast.
   3. Lepingust taganemise või lepingu ülesütlemise avaldused ning lepingu rikkumisel teisele poolele esitatavad nõudekirjad peavad olema kirjalikus vormis. Kirjaliku vormiga on võrdsustatud digitaalselt allkirjastatud elektrooniline dokument. Viimane vorminõue on täidetud ka juhul, kui teade edastatakse e-kirja teel.
7. **Lepingu lõppemine ja lõpetamine** 
   1. Leping kehtib alates 7.05.2024 kuni 31.01.2025 ja/või kuni kõikide lepinguliste kohustuste täitmiseni mõlema poole poolt.
   2. Tellija võib lepingu igal ajal olenemata põhjusest etteteatamistähtajata üles öelda. Selli­sel juhul on tellija kohustatud tasuma töövõtjale lepingu ülesütlemise momendiks faktili­selt tehtud töö eest.
   3. Kui töö tegemise käigus on ilmselt selge, et seda ei tehta nõuetekohaselt, on tellijal õigus määrata töövõtjale tähtaeg puuduste kõrvaldamiseks, selle mittetäitmisel aga kas lepingust taganeda ja nõuda kahjude hüvitamist, või teha töö jätkamine ja puuduste kõrval­damine ülesandeks kolmandale isikule töövõtja arvel.
   4. Juhul, kui töövõtja ei ole tööd tellijale üle andnud hiljemalt 1 (ühe) kuu möödumisel arvates kokkulepitud töö üleandmise tähtajast, on tellijal õigus ilma töövõtjale kokkulepi­tud tasu maksmata lepingust ühepoolselt taganeda ja nõuda sisse lepinguga ettenähtud lep­petrahv ning tekitatud kahju.
8. **Lõppsätted**
   1. Kõik lepingu muudatused jõustuvad pärast nende allakirjutamist mõlema poole poolt allakirjutamise momendist või poolte poolt kirjalikult määratud tähtajal.
   2. Pooled kohustuvad lepingu kehtivuse ajal hoidma konfidentsiaalsena kõik seoses lepingu täitmisega teatavaks saanud andmed ja isikuandmed.
   3. Lepinguga seonduvaid eriarvamusi ja vaidlusi lahendavad pooled eelkõige läbirääkimiste teel. Kui lepingust tulenevaid vaidlusi ei õnnestu lahendada poolte läbirääkimistega, lahen­datakse vaidlus õigusaktidega kehtestatud korras.
   4. Leping on allkirjastatud digitaalselt.

**Poolte andmed ja allkirjad**

|  |  |
| --- | --- |
| **Tellija** | **Töövõtja** |
|  |  |
| Riigimetsa Majandamise Keskus | Inseneribüroo Urmas Nugin OÜ |
| Registrikood 70004459 | Registrikood 10696600 |
| Mõisa/3, Sagadi küla, Haljala vald | Tähe 106, 50107 Tartu |
| 45403 Lääne-Viru maakond | Tel 58161452 |
| Tel 676 7500 | E-post ibun@ibun.ee |
| E-post rmk@rmk.ee |  |
|  |  |
| (allkirjastatud digitaalselt) | (allkirjastatud digitaalselt) |
|  |  |
|  |  |
| Jüri Orlov | Lauri Lokko |